༄༅། །གནད་དྲུག་གིས་བཀྲི་བའི་ཁྲིད་ཀྱི་གསལ་བྱེད་གནད་ཀྱི་
ལྡེའུ་མིག་ཅེས་བྱ་བ་བཞུགས། །
༄༅། །བླ་མ་དང་རྡོ་རྗེ་མཁའ་འགྲོ་ལ་ཕྱག་འཚལ་ལོ། །དཔལ་བེེརླ་པའི་
བཞེད་པས་ལམ་རྒྱས་འབྲིང་བསྡུས་གསུམ་དང༌། ཟབ་འབྲིང་ཐ་གསུམ་གང་བསྟན་
ཡང་། དོན་གྱི་གནད་དྲུག་ཏུ་འདུས་པར་བཞེད་དེ། རྒྱུ་ལ་གནས་པ། དབང་ལས་ཐོབ་པ།
ལམ་ལ་གོམས་པ། ལྟ༌བ༌ལ༌ཉམས་མྱོང་སྐྱེས་པ། གྲུབ་མཐའ་ལ་རྟགས་སུ་ཤར་བ།
འབྲས་བུ་ལ་དོན་མ་ལུས་པར་མངོན་དུ་གྱུར་པ་དྲུག་གིས་བསྡུས་པར་བཞེད་ལ། འདི་
ཉམས་སུ་ལེན་པ་ལ་གཉིས་ཀྱི། སྔོན་འགྲོ་ལ་ཁྲིད་ཀྱི་སྔོན་འགྲོ་གསག་སྦྱང་གཉིས། ཐུན་
གྱི་སྔོན་འགྲོ་གནད་ལ་དབབ་པ་གསུམ། བསྒོམ་པ་གསུམ། ཤེས་རབ་ཡེ་ཤེས་ཀྱི་བྱ་བ་
3

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
'
ལ་གསུམ་སྟེ་དགུ་ལམ་རྒྱས་པ་དང་དབང་པོ་རབ་འབྲིང་ཐ་གསུམ་གྱིས་ཁྲིད་ལྟར་ཉམས་
སུ་བླང་སྟེ། འདི་ནི་ཁྲིད་རིམ་ལྔ་ཆར་གྱི་སྔོན་འགྲོར་དགོས་པའི་ཆོས་ཡིན་ནོ། །གཉིས་པ་
དངོས་གཞི་ལ་ལམ་བཞིས་རིམ་བཞིན་བཀྲི་བ་དང༌། བུམ། གསང༌། ཤེས་རབ་ཡེ་ཤེས།
དབང་བཞི་པའི་ལམ་གྱིས་བཀྲི་བའོ། །དངཔོ་ལ་བཞིའི། བུམ་དབང་གི་ལམ་ལ་དྲུག་
ལས། རྒྱུ་ལ་གནས་པ་ནི། ཐུན་གྱི་སྔོན་འགྲོ་གསུམ་སྔོན་དུ་སོང་ནས། རྟེན་ལུས་ལ་རྩ་
འཁོར་ལོ་བཞི། གཙོ་མོ་གསུམ་སྟེ། རྩ་རིན་པོ་ཆེའི་ཕོ་བྲང་བདུན་ལ། བརྟེན་པ་ཀུན་
གཞི་གཉུག་མ་མེ་ཏོག་དང་དྲིའི་ཚུལ་གྱིས་གནས། རྟེན་དང་བརྟེན་པ་དེ་གཉིས་ཀ་ལའང་
འཁོར་འདས་ཀྱི་ཆོས་ཐམས་ཅད་ས་བོན་དང་བག་ཆགས་ཀྱི་ཚུལ་གྱིས་ཚང་སྙམ་པའི་
ངེས་ཤེས་བསྐྱེད། དེའི་ངང་ལ་རྩེ་གཅིག་ཏུ་བཞག །རྟོག་པ་འཕྲོ་ན་འཁོར་འདས་ཀྱི་སྣང་
བ་གང་ཤར་ཡང་རྟེན་དང་བརྟེན་པ་ལུས་སེམས་ལྷན་ཅིག་ཏུ་ཚོགས་པའི་ནང་གི་རྟེན་
འབྲེལ་དུ་ཤེས་པར་བྱས་ལ་ལྟ་བ་བསྐྱང༌། རྗེས་ལ་དགེ་རྩ་བསྔོ། རྨི་ལམ་སྒྱུ་མ་ལྟ་བུའི་
རྒྱས་གདབ། དེ་མ་རྟོགས་པའི་སེམས་ཅན་ལ་སྙིང་རྗེ་བསྒོམ་པའོ། །
གཉིས་པ་དབང་ལས་ཐོབ་པ་ནི། བླ་མ་ལས་བུམ་དབང་བླང་བའམ། བླ་མ་
མི་བཞུགས་ན་དཀྱིལ་འཁོར་བླ་མ་དང་ཐ་མི་དད་པར་དམིགས་པ་ལས་བུམ་དབང་རྒྱས་
པར་ བླང་། དཀྱིལ་ འཁོར། དབང་། སློབ་ དཔོན། དྲི་ མ་ དག་ པ། ལམ། ལྟ་ བ། གྲུབ་
མཐའ། འདའ་ཁ་མ། བར་དོ། བརྡ། དཔེ། དམ་ཚིག །འབྲས་བུ་རྣམས་ ལ་ངེས་ ཤེས་
བསྐྱེད་དོ། །གསུམ་པ་ལམ་ལ་གོམས་པ་ནི། ལུས་ཀྱི་དཀྱིལ་འཁོར་རྟེན་དང་བརྟེན་པ་
ལྷ་བརྒྱ་ལྔ་བཅུ་རྩ་བདུན་གསལ་གདབ། དབང་འབྲིང་དུ་བླང་བའི་ཚིགས་བཅད་བཞིས་
ཆུ་རྒྱུན་གཅིག་ལས་དབང་བཞི་རྫོགས་པར་བླངས་ནས་ཐུགས་རྡོ་རྗེ་ལ་སེམས་གཟུང༌།
དེ་ནས་ལྟེ་བ། དེ་ནས་གསང་གནས། དེ་ནས་མགྲིན་པ། དེ་ནས་སྤྱི་བོ། དེ་ནས་ཡུལ་
4

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
ཡུལ་ཅན་གྱི་ལྷ་བཅུ་གཉིས་ནས་སྣོད་བཅུད་ལྷར་གསལ་བའི་བར་ལ་སེམས་བཟུང་སྟེ།
ངོ་བོ་ཉིད་གསུམ་གྱི་ཉམས་སྐྱེས་སྐྱེས་སུ་བསྒོམ། བཞི་པ་ལྟ་བ་ལ་ཉམས་སུ་མྱོང་བ་ནི།
སྔར་གྱི་ཉམས་མྱོང་བརྟན་པར་བྱེད་པ་སྟེ། གཞུང་གི་གདམས་ངག་དྲུག་གི་སྐབས་བཞིན་
དུ་ལྟ་བ་བསྐྱང་བ་སྟེ། དོན་རང་བཞིན་ལྷན་སྐྱེས་སོ། །ལྔ་པ་གྲུབ་མཐའ་ལ་རྟགས་སུ་
ཤར་བ་ནི། བསྐྱེད་རིམ་གྱི་ལམ་བསྒོམས་པ་ལས་བུམ་དབང་ས་དྲུག་ལ་ཕྱི་ནང་དེ་ཁོ་ན་
ཉིད་ཀྱི་རྟགས་གསུམ་གྱིས་བསྡུས་པའི་ཡོན་ཏན་འདི་ལྟ་བུ་སྐྱེའོ་སྙམ་དུ་གཞུང་ནས་
བཤད་པའི་ཡོན་ཏན་རྣམས་དྲན་པའི་ཚུལ་གྱིས་རྟགས་ཅན་ལམ་ལ་གོམས་པར་བྱེད་
པའོ། །དྲུག་པ་འབྲས་བུ་ལ་མངོན་དུ་གྱུར་པ་ནི། སྤྲུལ་སྐུ་རང་བཞིན་གྱིས་ལྷུན་གྲུབ་སྟེ་
ཡུལ་སྣང་སྟོང་ཟུང་འཇུག་ཏུ་ཤེས་པ་ཡིན་ཞིང་། དེའི་ངང་ལ་རྩེ་གཅིག་ཏུ་འཇོག་པ་ཡིན་
ལ༑ དོན་རང་བཞིན་ལྷན་སྐྱེས་སོ། །དེ་ལའང་བཞི། ལམ། ལྟ་བ། གྲུབ་མཐའ། མཐར་
ཕྱིན་པའི་འབྲས་བུས་བསྡུས་པའི་སྐུ་བཞི་ལྷུན་གྲུབ་སྟེ་བཞིར་འགྱུར་རོ། །
ལ་
གཉིས་པ་གསང་དབང་གི་ལམ་ལ་དྲུག་ལས། རྒྱུ་ལ་གནས་པ་ནི། རྟེན་
ངག་རྩ་ཡི་གེ་སྟེ། བྷ་གའི་དཀྱིལ་འཁོར་དུ་ཡི་གེ་བཅུ་བཞི། ལྟེ་བར་ཡི་གེའི་ཕྱི་མོ་བརྒྱད།
ཨཱ་ལི་ཀཱ་ལི་ལྔ་བཅུ་ཐམ་པ་ལ། བརྟེན་པ་ཀུན་གཞི་མེ་ཏོག་དང་དྲིའི་ཚུལ་དུ་གནས་པ་
སོགས་སྔ་མ་བཞིན་སྦྱར་རོ། །གཉིས་པ་དབང་ལས་ཐོབ་པ་ནི། བླ་མ་ལས་གསང་དབང་
་སོགས་པ་སྔ་མ་བཞིན་སྦྱར་རོ། །གསུམ་པ་ལས་ལ་གོམས་པ་ནི། སྦྱང་བ་གསུམ་རླུང་
སྦྱོར་བདུན། གཏུམ་མོའི་དམིགས་པ་བཅོ་བརྒྱད་ལམ་རྒྱས་པ་ལྟར་ཐུན་ཉེར་ལྔར་བཅད་
ནས་བསྒོམ་སྟེ། རང་བྱུང་གི་ཡེ་ཤེས་བཞིའི་ཉམས་གང་རུང་སྐྱེས་སྐྱེས་ཀྱི་བར་དུ་ཉམས་
སུ་བླང་ངོ༌། །བཞི་པ་ལྟ་བ་ལ་ཉམས་སུ་མྱོང་བ་ནི། སྔར་གྱི་ཉམས་བརྟན་པར་བྱེད་པ་སྟེ།
གཞུང་གི་གདམས་ངག་དྲུག་གི་སྐབས་བཞིན་དུ་ལྟ་བ་བསྐྱང་བ་ཡིན་ལ། དོན་རང་རིག་
5

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
ལྷན་སྐྱེས་སོ། །དེའི་ཚེ་ཤེས་པ་གསལ་སྟོང་ཟུང་དུ་མ་ཆུད་ན། གནས་ཁང་ཅུང་ཟད་
དཔངས་མཐོ་བར་ལུས་ལ་སོགས་པ་གནད་ལ་དབབ་པ། མིག་འབྱེད་འཛུམ་རན་པར་
བྱས་ནས། གསལ་བ་སེམས་ཀྱི་མཚན་ཉིད། སྟོང་པ་སེམས་ཀྱི་རང་བཞིན། བཅོས་མིན་
སེམས་ཀྱི་ངོ་བོ་ཞེས་བྱ་བ་ཐབས་ཤེས་རབ་གཉིས་མེད་ཟུང་འཇུག་ཏུ་ཤེས་པར་བྱ་སྟེ་བྱུང་
རྒྱལ་དུ་བསྐྱང་ངོ༌། །ལྔ་པ་གྲུབ་མཐའ་ལ་རྟགས་སུ་ཤར་བ་ནི། གསང་དབང་གི་ལམ་
བསྒོམས་པས་གསང་དབང་ས་བཞི་ལ་ཕྱི་ནང་སོགས་སྔར་ལྟར་སྦྱར་རོ། །དྲུག་པ་འབྲས་
བུ་ལ་མངོན་དུ་གྱུར་པ་ནི། ལོངས་སྐུ་རང་བཞིན་གྱིས་ལྷུན་གྲུབ་སྟེ། ཤེས་པ་གསལ་སྟོང་
ཟུང་འཇུག་ཏུ་རྟོགས་པ་རང་རིག་ལྷན་སྐྱེས་ཡིན་ལ། དབྱེ་ན་བཞིར་འགྱུར་ཚུལ་སྔར་
བཞིན་ནོ། །
གསུམ་པ་དབང་གསུམ་པའི་ལམ་ལ་དྲུག་ལས། རྒྱུ་ལ་གནས་པ་ནི། རྟེན་
ཁམས་བདུད་རྩི་ལ་གནས་པ་སྟེ། བྱང་ཆུབ་ཀྱི་སེམས་ཀྱི་ཁམས་དགུའི་དྭངས་མ་རྩ་
བཞིའི་དཀྱིལ་འཁོར་ལ་བརྟེན་པ་ཀུན་གཞི་སོགས་སྔར་བཞིན་སྦྱར་བ་ལ་ངེས་ཤེས་
བསྐྱེད་དོ། །གཉིས་པ་དབང་ལས་ཐོབ་པ་ནི། བླ་མ་ལས་དབང་གསུམ་པ་བླང་བ་སོགས་
སྔ་མ་བཞིན་སྦྱར་རོ། །གསུམ་པ་ལམ་ལ་གོམས་པ་ནི། དབང་གསུམ་པའི་ལམ་ཐུན་
བརྒྱད་དུ་བཅད་ནས་ལམ་རྒྱས་པ་བཞིན་ཉམས་སུ་བླང་སྟེ། བདེ་སྟོང་གི་ཉམས་སྐྱེས་
སྐྱེས་བསྒོམ་མོ། །བཞི་པ་ལྟ་བ་ལ་ཉམས་སུ་མྱོང་བ་ནི། སྔར་གྱི་ཉམས་བརྟན་པར་བྱེད་
པ་སྟེ། གཞུང་གི་གདམས་ངག་དྲུག་གི་སྐབས་བཞིན་དུ་ལྟ་བ་བསྐྱང་བ་ཡིན་ལ། དོན་ཞུ་
བདེ་ལྷན་སྐྱེས་སོ། །དེའི་ཚེ་ལུས་བདེ་སྟོང་ཟུང་དུ་མ་ཆུད་ནས། བསྒོམ་སྟོར་རྐྱེན་གྱིས་
བཙལ་བ་བཞིན་ལོངས་ སྤྱོད་ ཀྱི་ རླབས་སམ། གསང་བའི་སྙོམས་འཇུག་གང་རུང་ལ་
བརྟེན་ཏེ་སྐྱེའོ། །ལྔ་པ་གྲུབ་མཐའ་ལ་རྟགས་སུ་ཤར་བ་ནི། དབང་གསུམ་པའི་ལམ་ལ་
6

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
ཤེས་རབ་ཡེ་ཤེས་ཀྱི་ས་གཉིས་ལ་ཕྱི་ནང་སོགས་སྦྱར་བ་སྔར་ལྟར་ཉམས་སུ་བླང་ངོ༌། །
དྲུག་པ་འབྲས་བུ་ལ་མངོན་དུ་གྱུར་པ་ནི། ཆོས་སྐུ་རང་བཞིན་ལྷུན་གྲུབ་སྟེ། བདེ་སྟོང་ཟུང་
འཇུག་ཏུ་རྟོགས་པ་ཞུ་བདེ་ལྷན་སྐྱེས་ཡིན་ལ། དབྱེ་ན་བཞིར་འགྱུར་བ་སྔར་བཞིན་ནོ། །
བཞི་ པ་ དབང་ བཞི་ པའི་ ལམ་ ལ་ དྲུག་ ལས། ། རྒྱུ་ ལ་ གནས་ པ་ ནི། རྟེན་
དཀྱིལ་འཁོར་གསུམ་ལ་ཁྱབ་ཅིང་། དབང་བྱེད་པའི་སྙིང་པོ་ཡེ་ཤེས་རླུང་ལ། བརྟེན་པ་
ཀུན་གཞི་སོགས་སྔར་བཞིན་སྦྱར་བ་ལ་ངེས་ཤེས་བསྐྱེད་དོ། །གཉིས་པ་དབང་ལས་ཐོབ་
པ་ནི། བླ་མ་ལས་དབང་བཞི་པ་བླང་བ་སོགས་སྔར་བཞིན་སྦྱར་རོ། །གསུམ་པ་ལམ་ལ་
གོམས་པ་ནི། དབང་བཞི་པའི་ལམ་ཐུན་བརྒྱད་དུ་བཅད་ནས་ལམ་རྒྱས་པ་བཞིན་ཉམས་
སུ་བླང་སྟེ་བདེ་སྟོང་མཆོག་གི་ཉམས་སྐྱེས་སྐྱེས་བསྒོམ་མོ། །བཞི་པ་ལྟ་བ་ལ་ཉམས་སུ་
མྱོང་བ་ནི། སྔར་གྱི་ཉམས་བརྟན་པར་བྱེད་པ་སྟེ། གཞུང་གི་གདམས་ངག་དྲུག་གི་སྐབས་
ལྟར་བསྐྱང་བ་ཡིན་ལ། དོན་རྣམ་ཀུན་མཆོག་ལྡན་གྱི་ལྷན་སྐྱེས་སོ། །ལྔ་པ་གྲུབ་མཐའ་
ལ་རྟགས་སུ་ཤར་བ་ནི། དབང་བཞི་པའི་ལམ། བཞི་པའི་ས་ཕྱེད་ལ་ཕྱི་ནང་དེ་ཁོ་ན་ཉིད་
ཀྱི་རྟགས་གསུམ་གྱིས་བསྡུས་པའི་ཡོན་ཏན་འདི་ལྟ་བུ་སྐྱེའོ་ཞེས་ཡོན་ཏན་དྲན་པར་བྱས་
ནས་རྟགས་ཅན་ལམ་སྒོམ་པའི་འདུན་པ་རྩེ་གཅིག་པ་ཡང་ཡང་དུ་བསྐྱེད་དོ། །དྲུག་པ་
འབྲས་བུ་མངོན་དུ་གྱུར་པ་ནི། ངོ་བོ་ཉིད་སྐུ་རང་བཞིན་ལྷུན་གྲུབ་སྟེ། ཡུལ་སེམས་འདུས་
པ་ལ་སོགས་པས་བསྡུས་པའི་ཆོས་ཀུན་སྟོང་པར་རྟོགས་པ་རྣམ་ཀུན་མཆོག་ལྡན་གྱི་ལྷན་
སྐྱེས་ཏེ། བཞིར་འགྱུར་ཚུལ་སྔར་བཞིན་ནོ། །དེ་ལྟར་ན་བུམ་དབང་ ལ་བཅུ་གཉིས།
གསང་དབང་ལ་སོ་གཅིག །དབང་གསུམ་པ་དང་བཞི་པ་ལ་བཅུ་གསུམ་བཅུ་གསུམ་སྟེ།
དྲུག་ཅུ་རྩ་དགུས་ལམ་ཁྲིད་པ་ཡིན་ནོ། །
གཉིས་པ་བུམ་དབང་གི་ལམ་གྱིས་བཀྲི་བ་ལ། སྔོན་འགྲོ་དང་། དངོས་གཞི་
7

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
སྔར་དང་འདྲ་བ་ལས། ལམ་ལ་གོམས་པའི་མཇུག་ཏུ། དེ་ནས་བུམ་དབང་གཅིག་པུས་
ཀྱང་ལམ་ཐམས་ཅད་མཐར་ཕྱིན་པས་ན་གཞན་གསུམ་ངང་གིས་འབྱུང་སྟེ།
ལྷ་གསལ་
སྟོང་དུ་རྟོགས་པས་གསང་དབང་གི་ལམ། བདེ་སྟོང་དུ་རྟོགས་པས་གསུམ་པའི་ལ
་ལམ།
སྣང་གསལ་བདེ་གསུམ་གང་ཡང་ཟུང་དུ་ཆུད་པར་རྟོགས་པ་བཞི་པའི་ལམ་དུ་ངོ་སྤྲོད་པ་
དང་། འབྲས་བུའི་སྐབས་སུ་སྐུ་བཞི་ལྷུན་གྲུབ་སྟེ། ཡུལ་སྣང་སྟོང་། ཤེས་པ་གསལ་སྟོང་།
ལུས་བདེ་སྟོང་། འཁོར་འདས་ཐམས་ཅད་རང་སྟོང་དུ་ཤེས་པ། སྤྲུལ། ལོངས། ཆོས།
ངོ་བོ་ཉིད་སྐུ་སྟེ། རང་བཞིན། རང་རིག །ཞུ་བདེ། རྣམ་ཀུན་མཆོག་གི་ལྷན་སྐྱེས་ཡིན་ལ།
དེ་རེ་རེ་ལའང་གཞི། ལམ། ལྟ་བ། གྲུབ་མཐའ། མཐར་ཕྱིན་གྱིས་བསྡུས་པའི་སྐུ་བཞི་
བཞིར་འགྱུར་བས་བསྟན་ཏོ། །གསུམ་པ་གསང་དབང་གི་ལམ་གྱིས་བཀྲི་བ་ལ། སྔོན་
འགྲོ་དང་དངོས་གཞི། ཐུན་སོགས་སུམ་ཅུ་ལ་སྦྱར་བ་མི་ཐེ་བའི་རྒྱུ་ལ་གནས་སོགས་ལྔ་
སྦྱར་བ་ཐུན་སོ་གཅིག་ཏུ་བཅད་པ་སྔར་བཞིན་ལ། ལམ་གྱི་མཇུག་ཏུ་ཉམས་སྣང་སྣ་
ཚོགས་སྣང་བཞིན་སྟོང་པ་བུམ་པའི་དབང་གི་ལམ། གསལ་ཞིང་སྟོང་པ་གསང་དབང་གི་
ལམ། བདེ་བཞིན་དུ་སྟོང་པ་གསུམ་པའི་ལམ། ཟུང་འཇུག་གསུམ་བཞི་པའི་ལམ་མོ། །
ཞེས་ངོ་སྤྲོད་དོ། །བཞི་པ་དབང་གསུམ་པའི་ལམ་ལ་སྔོན་འགྲོ་གཉིས་དང༌། དངོས་གཞི་
ལ་ལམ་གྱི་མགོར་རླུང་སྦྱོར་བདུན་བསྣན། མཇུག་ཏུ་དགའ་བ་བཞིའི་ཡེ་ཤེས་དབང་
བཞིའི་ལམ་དུ་ངོ་སྤྲད་དོ། །གཞན་སྔར་བཞིན་སྦྱར་བས་དངོས་གཞི་ཐུན་ཉི་ཤུར་བཅད་
ནས་ཁྲིད་པའོ། ། །ལྔ་པ་ བཞི་པའི་ལམ་ལ་སྔོན་འགྲོ་གཉིས། དངོས་གཞི་ལ་ ལམ་ གྱི་
སྐབས་སུ་སྦྱང་བ་གསུམ་ལ་ཐུན་རེ་རེ། རླུང་སྦྱོར་བདུན་ལུས་ཀྱི་རྦ་རླབས། ངག་འདྲེན་
ཞི་དྲག་གཉིས་ཀ་བཅུ་གསུམ་ལ་ཐུན་རེ་རེ་བྱས་ཤིང་སྤྱི་འགྲོ་ལྔར་སྦྱར་ལ་ཉམས་སུ་བླང་
སྟེ༑ དེས༌ན༌བཞི༌པའི༌ལམ༌གཅིག་པུས་ཀྱང་ལམ་མཐར་ཕྱིན་པས་གཞན་གསུམ་ངང་
༔
8

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
གིས་འབྱུང་སྟེ། ཉམས་སྣང་སྣ་ཚོགས་སྣང་བཞིན་དུ་སྟོང་པ་བུམ་དབང་གི་ལམ། གསལ་
བཞིན་དུ་སྟོང་པ་གསང་དབང་གི་ལམ་སྟེ། སྣང་རུང་གསལ་རུང་རང་རང་གི་ངོ་བོས་སྟོང་
པས་དངོས་འཛིན་གྱིས་བསྐྱེད་པའི་སྡུག་བསྔལ་མེད་པས་བདེ། བདེ་བཞིན་དུ་སྟོང་པས་
གསུམ་པའི་ལམ། དེ་ལྟར་རང་རང་གི་ངོ་བོས་སྟོང་པ་དེའང་འཕྲལ་དུ་བྱས་པ་མ་ཡིན་གྱི།
གདོད་ནས་དག་པར་འདུག་པས་བཞི་པའི་ལམ་དུ་ངོ་སྤྲད་དོ། །གཞན་བཞི་པའི་ལམ་
སྔར་བཞིན་ཏེ། ཐུན་ཉེར་གཅིག་གིས་ཁྲིད་པ་ཡིན་ལ། སྦྱོར་རྗེས་ཀྱི་ཆོས་སྔར་བསྟན་པ་
ལྟར་ཐུན་ཐམས་ཅད་ལ་སྦྱར་རོ། །དེ་དག་ལས་རིམ་བཞིན་བཀྲི་བ་ཚིག་ཁྲིད་དུའང་
མཛད་ཅིང༌། རྐང་ཐོན་དུ་བཀྲི་བ་བཞི་པོ་འདི་དོན་ཁྲིད་ཁོ་ན་ཡིན་ལ། བཞི་པ་འདི་ཁྲིད་
རིམ་གཅིག་ཏུ་བྱེད་པ་མིན་གྱི། ཁྲིད་རྫོགས་པ་བཞི་ཡིན་པས་གང་ཟག་རེ་རེའི་ལམ་མ་
ཚང་བ་མེད་པ་རེ་རེ་ཡིན་ནོ། །རྒྱས་འབྲིང་བསྡུས་དང་ཟབ་འབྲིང་གསུམ། ཁྲིད་ཚུལ་
གཉིས་ཀྱིས་གང་ཟག་གསུམ། །བཀྲི་བའི་གནད་ཀྱི་གདམས་ངག་དྲུག །ཉམས་ལེན་
ཉུང་གསལ་འཁྲུལ་མེད་བཀོད། །གནད་དྲུག་གིས་བཀྲི་བའི་ཁྲིད་རིམ་གྱི་གསལ་བྱེད་
གནད་ཀྱི་ལྡེའུ་མིག་ཅེས་བྱ་བ། བཙུན་པ་བསོད་ནམས་ཀྱིས་སྦྱར་བའོ། །